OpenLLM-France/wikimedia huggingface dataset:
# Gurutze Sainduaren eliza (Lantz)

Gurutze Sainduaren eliza Anue ibarreko Lantz udalerrian Aro Modernoko kristiau eliza bat da.

## Eraikina

Egungo parrokiaren eraikuntza modernoa da; Migel Espinalek eta Martin Urnizak landutako erretaularen aztarnarik ere ez dago. Herriaren alderdirik nabarmenena baserriak bidearen bi aldeetan duen kokapena eta XVII. eta XVIII. mendeetako etxe handiak dira, horietako batzuk armarridunak.

## Erreferentziak

* Nafarroako Entziklopedia Handia | LANTZ. (Noiz kontsultatua: 2021-12-31).

## Ikus, gainera

* Lantz
* Anue

## Kanpo estekak

* Datuak: Q124722220
# Gracy Ukala

Gracy Ukala (1946ko apirilaren 19a) idazle, irakasle eta hezitzaile jatorriz nigeriarra da. Ingalaterran eman ditu urte asko.

## Biografia

Grace Ukala, ezkonduta egon zen garaian Gracy Osifo, Mbirin jaio zen 1946ko apirilaren 19an. Godwin eta Beatrice Ukalaren alaba da. Ibadaneko Unibertsitateko arte gradu bat, Beningo Unibertsitateko hezkuntza arloko master bat eta Lagosko Unibertsitateko filosofia gradu bat eskuratu zituen. Benin City Emotan College-ko sorrera garaiko Zuzendaria izan zen (1980tik 1990era). Eastoffrey Chaucer Schooleko Fakultateko ingeleseko departamentuko burua ere izan zen.
Berak idatzi zuen Dizzy Angel eleberria, eta literatura-sari bat irabazi zuen 1985ean, Nigeriako gai tradizionalei (adibidez, superstizioei eta neskatoen baldintza gogorrei) buruz bikain ekiteagatik. Ukalaren beste obra batzuk The Broken Bond (UPL) 2001 eta Ada in London, Surviving the Traumas (Outskirts Press, 2005) dira.
1999-2001 bitartean, Gutxiengo Etnikoetako Hezkuntza eta Kultura Aberastasunaren Zerbitzuen presidentea eta sortzailea izan zen. 2002an, Goldsparkle Consulting Services enpresako zuzendari kudeatzaile bihurtu zen. Ukalak artikuluak, ipuinak eta poesia ere argitara eman zituen, Nigeriako behatzailea barne.
1974 eta 1984 bitartean, Nigeriako Telebista Zuzendaritzaren emanaldietarako zenbait gidoi idatzi zituen.
Ukala Edward Osiforekin ezkondu zen eta Ingalaterran ohikoa den legez senarraren deitura hartu zuen; geroago, bikotea banandu egin zen eta Ukala deitura berreskuratu zuen.
Ukala Erresuma Batuan bizi da gaur egun, eta han irakatsi zuen erretiroa hartu zuen arte.

## Hautatutako obrak

* Dramas of Love and Marriage (1978) Gracy Osifo izen-deiturarekin argitaratua
* Dizzy Angel nobelak (1985), Gracy Osifo izen-deiturarekin argitaratua, Literatura Merituaren Saria jaso zuen Benin Cityko Hezkuntza Jarraituaren Institutuan.
* The Broken Bond, eleberria (2001)
* Ada in London, nobela autobiografikoa (2005)

## Erreferentziak

* ↑ (Gaztelaniaz) «Gracy Ukala - EcuRed» www.ecured.cu (Noiz kontsultatua: 2022-06-15).
* ↑ (Ingelesez) «Gracy Ukala» writers-published.
* ↑ (Ingelesez) «Ada in London - Surviving the Traumas- Book Review» African Echo December 2, 2005.

## Kanpo estekak

* Datuak: Q43715866
# Gradiente

Matematikan, gradientea aldagai anitzeko funtzio batean bere deribatu partzialek osaturiko bektorea da. Besteak beste, puntu jakin batean funtzioaren hazkunde handieneko norabidea azaltzen du. Honela adierazi eta kalkulatzen da, nabla edo grad ikurrak erabiliz:
          $\nabla f=grad\ f\ =\left({\frac {\partial f}{\partial x_{1}}},\dots ,{\frac {\partial f}{\partial x_{n}}}\right).$
# Gradara

Gradara Italiako udalerri bat da. Pesaro eta Urbinoko probintzian kokatuta dago, Markak eskualdean. 4.889 biztanle ditu, 17,53 kilometro koadroko azaleran banatuta.

## Mugakideak

Gradarak honako udalerri hauekin egiten du muga:
Gabicce Mare San Giovanni in Marignano Pesaro Tavullia Cattolica

## Kanpo estekak

* Datuak: Q206990
* Multimedia: Gradara / Q206990
# Gradec (Zagreb)

Gradec (Zagreb) Kroaziako udalerri bat da, Zagreb eskualdean. Azken zentsuaren arabera 3.189 biztanle zituen.

## Kanpo estekak

* Datuak: Q10993628
* Multimedia: Gradec (Zagreb County) / Q10993628
# Gradefes

Gradefes Leongo Herriko udalerri bat da, Leongo probintzian kokatuta. Leongo eskualdea eskualdean dago, itsas mailatik 851 m metrora, eta km²-ko azalera hartzen du.
2009ko urtarrilaren 1eko erroldaren arabera 1.092 biztanle zituen eta 2023 urteko erroldaren arabera 944 biztanle zituen.

## Ikus, gainera

* Leóngo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q769912
* Multimedia: Gradefes / Q769912
# Gradac

Gradac Kroaziako udalerri bat da, Split-Dalmazia eskualdean. Azken zentsuaren arabera 2.401 biztanle zituen.

## Kanpo estekak

* Datuak: Q981300
* Multimedia: Gradac, Croatia / Q981300
# Grade–Ruan

Grade–Ruan, Ingalaterrako Kornualles konderrikoparrokia zibil bat da.

## Kanpo estekak

* Datuak: Q5591892
* Multimedia: Grade–Ruan / Q5591892
# Ghost (suediar taldea)

Ghost, Suediako rock talde bat da. 2006an Linköping hirian sortu zen eta Tobias Forge, Nameless Ghouls eta Papa Nihil kideek osatzen dute.

## Diskografia

* Opus Eponymous (2010)
* Infestissumam (2013)
* Meliora (2015)
* Prequelle (2018)
* Impera (2022)

## Kanpo estekak

* Webgune ofiziala (Ingelesez)
* Datuak: Q1355578
* Multimedia: Ghost (Swedish band) / Q1355578
# Ghost Dog: The Way of the Samurai

Ghost Dog: The Way of the Samurai 1999ko Jim Jarmusch estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
"Ghost Dog" soldatapeko hiltzailea da, eta garai bateko samuraien gerra-etika baliatuko du. Bakarrik bizi da, eta uso mezulariak baino ez ditu lagun.

## Aktoreak

* Forest Whitaker: Ghost Dog
* John Tormey: Louie
* Henry Silva: Ray Vargo
* Cliff Gorman: Sonny Valerio
* Isaach De Bankolé: Raymond
* Camille Winbush: Pearline
* Tricia Vessey: Louise Vargo
* Gene Ruffini: consigliere
* Frank Minucci: Big Angie
* Richard Portnow: Handsome Frank
* Frank Adonis: Valerioren bizkarzaina
* Victor Argo: Vinny
* Kenny Guay: mutila leihoan
* Vince Viverito: Johnny Morini
* Dennis Liu: txinatar jatetxe jabea
* RZA: Samuraia
* Gary Farmer: Nobody
* Shi Yan Ming: Kung-Fu maisua

## Erreferentziak

* ↑ www.sansebastianfestival.com

## Kanpo estekak

* Datuak: Q327332
# Ghost Riders in the Sky

Ghost Riders in the Sky: A Cowboy Legend (euskaraz Zaldun Mamuak Zeruan: Cowboyaren kondaira) Ameriketako Estatu Batuetako country abesti ospetsu bat da. 1948ko ekainaren 5ean Stan Jones musikariak idatzi zuen.
1949. urtetik aurrera bertsio ugari izan ditu: Bing Crosby, Frankie Laine, Johnny Cash... zineman ere filma ugarien soinu banden barnean agertu izan ohi da.
Bestalde, The Doors musika taldearen Riders on the Storm abestia eta Marvel Comics komiki etxearen Ghost Rider pertsonaia asmatzeko oinarri izan zen.

## Gaia

Abestiak cowboy batek izandako amets edo ikuspegi harrigarri bati buruz mintzo da: lasterka zerua zeharkatuz doan begi gorridun behitalde bat, hau ehizatu asmoz atzetik madarikatutako cowboy mamu talde bat doalarik. Une jakin batean, cowboy mamuetako batek begira dagoen cowboyari ohar hau egiten dio: jokamoldez aldatzen ez badu, cowboy mamuen antzera deabruaren ganaduaren atzetik zeru amaigabea zeharkatuz bukatuko duela. Istorio honek Mendebaldeko Europako mitologian orokorrean ematen den Ehiztari Beltza edo Ehiza Basatiaren eragin nabarmena duela dirudi.

## Kanpo estekak

* Johnny Cash abeslariaren Ghost Riders in the Sky abestiaren bertsioa entzungai (Ingelesez)
* The Blues Brothers musika taldearen Ghost Riders in the Sky abestiaren bertsioa entzungai (Ingelesez)
* Outlaws musika taldearen Ghost Riders in the Sky abestiaren bertsioa entzungai (Ingelesez)
* Datuak: Q1709975
# Ghost World (filma)

Ghost World 2001eko Terry Zwigoff estatubatuar zinema zuzendariaren komedia dramatikoa da. Daniel Clowesen izen bereko komikian oinarrituta zegoen.

## Argumentua

Oharra: Atal honek istorio osoa edo amaiera argitzen du.
Enid eta Rebecca, bi lagun onenak, uda osoa dute bere aurrean Bigarren Hezkuntzako graduazioaren ondoren. Biak moldatu gabeak diren arren, Rebeccak Enidek baino arrakasta gehiago du mutilekin. Ofizialki graduatzeko, Enid udako arte-ikastaro batera joan behar da. Artista gisa talentua duen arren, Roberta irakasleak arteak sozialki esanguratsua izan behar duela uste du, eta Eviden zirriborroak «entretenimendu arin» gisa kalifikatzen ditu.

## Aktoreak

* Thora Birch: Enid
* Scarlett Johansson: Rebecca
* Steve Buscemi: Seymour
* Brad Renfro: Josh
* Illeana Douglas: Roberta Allsworth
* Bob Balaban: Eniden aita
* Stacey Travis: Dana
* Charles C. Stevenson Jr.: Norman
* Dave Sheridan: Doug
* Tom McGowan: Joe
* Debra Azar: Melora
* Brian George: Sidewinder Boss
* Pat Healy: John Ellis
* Joseph Sikora: reggae-zalea

## Kanpo estekak

* Datuak: Q139460
# Ghost Rider: Spirit of Vengeance

Ghost Rider: Spirit of Vengeance edota Ghost Rider 2 (euskaraz Motorlari Mamua: Mendekuaren Espiritua) 2014ko Mark Neveldine eta Brian Taylor estatubatuar zinema zuzendariek zuzendutako superheroi film bat da. Marvel Comics argitaletxeko Ghost Rider superheroiaren komikietan oinarritua dago. Nicolas Cage, Ciarán Hinds, Violante Placido, Johnny Whitworth, Christopher Lambert eta Idris Elba aktoreek antzeztu zuten.
2007ko Ghost Rider filmaren jarraipena da.

## Argumentua

Oharra: Atal honek istorio osoa edo amaiera argitzen du.
Johnny Blaze/Ghost Rider Errumanian dago, bere madarikazioa desegin asmoz. Egun batez Moreau (Idris Elba) izeneko gizon baten bisita jasoko du, honek Danny (Fergus Riordan) mutikoa salba dezala eskatuko dio, Roarke/Mefistofelesek (Ciarán Hinds) atzeman duen mutikoa.

## Aktoreak

* Nicolas Cage: Johnny Blaze / Ghost Rider
* Johnny WhitworthRay Carrigan / Blackout
* Ciarán Hinds: Roarke / Mefistofeles
* Violante Placido: Nadya Ketch
* Idris Elba: Moreau
* Christophe Lambert: Philippe Martin
* Anthony Head: Benedict
* Jacek Koman: Terrokov
* Vincent Regan: Toma Nikasevic
* Spencer Wilding: Grannik
* Ionut Cristian Lefter: Johnny Blaze gaztea
* Alin Panc: EMT
* Sorin Tofan: Kurdua
* Cristian Iacob: Vasil
* Jai Stefan: Krakchev

## Kanpo estekak

* Ghost Rider: Spirit of Vengeance filmaren iragarkia ikusgai. Youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q41854
# Ghost Ship (2002ko filma)

Ghost Ship (euskaraz Itsasontzi Mamua), 2002ko Steve Beck estatubatuarrak zuzendutako beldurrezko film bat da. Gabriel Byrne, Julianna Margulies, Ron Eldard, Desmond Harrington, Isaiah Washington eta Karl Urban aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1962, Antonia Graza ontzia italiar itsasontziteriaren harrotasuna da, mota guztietako luxuz beteriko trasatlantiko modernoa. Baina Antonia Graza ontzia Amerikara abiatzean, bertan doazen bidaiariak ez dira bidadian zehar beren gain etorriko den izua ikaragarria jabetuko, eta ontzia inongo arrastorik utzi gabe desagertuko da.
2002, Bering itsasoa, Sean Murphy (Gabriel Byrne) kapitaina buru den erreskate talde batek 50 urte ondoren Antonia Graza ontzia aurkitu berri du.

## Aktoreak

* Gabriel Byrne: Sean Murphy
* Julianna Margulies: Maureen Epps
* Ron Eldard: Dodge
* Desmond Harrington: Jack Ferriman
* Isaiah Washington: Greer
* Alex Dimitriades: Santos
* Karl Urban: Munder
* Emily Browning: Katie Harwood
* Francesca Rettondini: Francesca
* Monica Mancini: Francescaren ahotsa abestuz
* Boris Brkic: Zaindari burua
* Bob Ruggiero: Ruggiero kapitaina
* Iain Gardiner: Purser

## Kanpo estekak

* IMDBko fitxa irakurgai (Ingelesez)
* Datuak: Q1356265
# Ghost Stories (2017ko filma)

Ghost Stories (euskaraz Mamu Istorioak), 2017ko Jeremy Dyson eta Andy Nyman britainiarrek zuzendutako beldurrezko film bat da. 2010eko izenburu berdineko antzezlanean oinarritua dago. Andy Nyson, Paul Whitehouse, Alex Lawther eta Martin Freeman aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Ingalaterra, Phillip Goodman (Andy Nyman) irakaslea telebistan naturaz gaindiko misterioak eta haien inguruko iruzurrak azaleratzen dituen saio bat aurkezten du, haiekiko erabat siniskaitza baita. Betidanik mirestu duen James Cameron (Martin Freeman) eskarmentudun ikertzaile adinduen eta zinikoa ezagutzean itxuraz azalpenik gabeko hiru kasuen txostenak eman eta Goodman haiek ikertzean hastean bidai beldurgarri bati ekingo dio.

## Aktoreak

* Andy Nyman: Phillip Goodman irakaslea
* Martin Freeman: Mike Priddle
* Alex Lawther: Simon Rifkind
* Paul Whitehouse: Tony Matthews
* Nicholas Burns: Mark Van Rhys
* Jill Halfpenny: Peggy Van Rhys
* Kobna Holdbrook-Smith: Aita Emery
* Daniel Hill: Goodman jauna
* Amy Doyle: Esther Goodman
* Ramzan Miah: Estherren mutilaguns
* Paul Warren: Woolly

## Kanpo estekak

* IMDBko fitxa irakurgai (Ingelesez)
* Datuak: Q47338010
# Ghost Rider (filma)

Ghost Rider (euskaraz Motorlari Mamua) 2007ko Mark Steven Johnson estatubatuar zinema zuzendari eta gidoigileak zuzendu eta idatzitako superheroi film bat da. Marvel Comics argitaletxeko Ghost Rider pertsonaiaren komikietan oinarritua dago. Nicolas Cage, Eva Mendes, Wes Bentley, Sam Elliott, Donal Logue eta Peter Fonda aktoreek antzeztu zuten.
2012an Ghost Rider: Spirit of Vengeance izeneko jarraipena estreinatu zen.

## Argumentua

Oharra: Atal honek istorio osoa edo amaiera argitzen du.
Hiltzorian dagoen bere aita (Brett Cullen) salbatzeko asmoz, Johnny Blaze (Matt Long) txirrindulari gazteak bere arima Mefistofelesi (Peter Fonda) saldu eta Roxanne Simpson (Raquel Alessi) neskalagunarengandik aldenduko da. Urte batzuk beranduago eta jada mundu mailan ostesua den akrobata bilakatua, Johnnyk (Nicolas Cage) Roxanne neskalagun ohiarekin (Eva Mendes) topo egingo du, bai eta Mefistifeles berarekin ere, azken honek Johnnyri bere arima askatzearen truk Ghost Rider justizia eta mendekuaren alde borrokatzen den kondairazko eta naturazgaindiko pertsonaian bilakatzea eskeiniko du. Mefistofelesek Johnnyri lehenbiziko betebehar gisa Blackheart (Wes Bentley) garaitu dezala aginduko dio, Mefistofeles etsaia eta semea, bere aitaren botereaz bereganatu eta oraindik jada dagoen inpernua baino izugarriagoa izango den inpernu berrri bat sortu nahi baitu.

## Aktoreak

* Nicolas Cage: John ″Johnny″ Blaze / Ghost Rider
** Matt Long: Johnny gaztea
* Eva Mendes: Roxanne Simpson
** Raquel Alessi: Roxanne gaztea
* Peter Fonda: Mefistofeles
* Wes Bentley: Blackheart/Legioa
* Sam Elliott: Carter Slade/Phantom Rider/Caretaker
* Brett Cullen: Barton Blaze
* Donal Logue: Mack
* Matt Norman: Team Blaze
* David Roberts: Dolan kapitaina
* Rebel Wilson: Kalexkako neska

## Kanpo estekak

* Ghost Rider filmaren iragarkia ikusgai. Youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q41754
# Ghost in the Shell (1995eko filma)

Ghost in the Shell, 1995eko Mamoru Oshii japoniar zinema zuzendariaren anime ziberpunk film bat da. Masamune Shirow komikigilearen izenburu berdineko mangan oinarritua dago. Atsuko Tanaka, Akio Ōtsuka eta Iemasa Kayumi aktoreek beren ahotsez bikoiztu zuten.
Ghost in the Shell 2: Innocence (2005) jattaipena izan zuen, bai eta Scarlett Johansson aktoreak antzeztutako akzio-bizidunezko filma ere.
Garai guztietako animaziozko film onenen sailkapenetan agertu ohi da, denboraren poderioz kultuzko filma bilakatuz. Wachowskitarrak beren The Matrix (1999) film ospetsua burutzeko inspirazioa ere izan zen.

## Argumentua

Oharra: Atal honek istorio osoa edo amaiera argitzen du.
2029. urtea. Asiako herrialde bateko hiri batean, zibilizazio zibernetiko batean, emakumezko polizia cyborg batek hacker misteriotsu informazioaren autobideak inbaditzen ari den superkriminala.

## Kanpo estekak

* IMDBko fitxa irakurgai (Ingelesez)
* Datuak: Q1066948
# Pertsona-izenordain

Pertsona-izenordaina pertsona gramatikalak azaltzen dituen izenordaina da. Euskaraz, arruntak (ni, hi, zu, etab.) edo indartuak (neu / nihaur / nerau; hi / hihaur / herori; etab.) dira. Sintaktikoki, izenordaina beti izen-sintagma edo adjektibo-sintagma (pertsona-izenordain posesiboen kasuan) da. Sintagma determinatzailearen azterketa onartzen bada, pertsona-izenordainak sintagma horren nukleotzat har daitezke.

## Euskaraz
### Pertsona-izenordain zehaztuak

Izenordain zehaztuek erreferente zehatza dute, eta solasean parte hartzen duten pertsonak hartzen dituzte kontuan. Lehen pertsona singularra hizketan ari dena da. Bigarren pertsona singularra lehendabizikoaren solaskidea izan ohi da. Lehen pertsona plurala, berriz, hiztuna barnean duen pertsona-multzoa da. Bigarrena, berriz, solaskidea eta beste zenbait biltzen dituen multzoari dagokio. Horregatik deitzen zaie «zehaztuak». Bi multzotan banatzen dira pertsona-izenordain zehaztuak: a) arruntak eta b) indartuak:
| Pertsona | Pertsona-izenordain arruntak | Pertsona-izenordain indartuak |
| Singularreko 1. pertsona | NI | NEU, NIHAUR, NERAU |
| Singularreko 2. pertsona | HI | HEU, HIHAUR, HERORI |
| Pluraleko 1. pertsona | GU | GEU, GUHAUR, GEROK |
| Singularreko 2. pertsona | ZU | ZEU, ZUHAUR, ZERORI |
| Pluraleko 2. pertsona | ZUEK | ZEUEK, ZUHAUEK, ZEROK |
Laukiari erreparatuz gero, berehala ikusten da 2. pertsona singularrekotzat bi izenordain eman direla: hi eta zu. Baina hori erdiegia da. Esanahiari begira, argi dago hala direla, baina ohartu behar da aditz-jokoan zu izenordainak, gu izenordainak bezala, plural-marka eskatzen duela:
* Gu ez gaitu ikusi
esaten den bezala, hau ere esaten da:
* Zu ez zaitu ikusi.
Eta, alderantziz,
* Ni ikusi nau.
(-it- gabe) eaten den bezala,
* Hi ikusi hau.
Horrek esan nahi du antzina, euskara zaharrean, zu izenordaina 2. pertsona pluralekoa zela. Hain zuzen, zu-k singularraren balioa hartu zuenean, euskarak pluralerako izenordain berri bat sortu behar izan zuen: zuek.

### Izenordain indartuak

Izenordain indartuez bi ohar egin behar dira:
* Izenordain indartuen sailean forma bat baino gehiago ageri da, euskalkietan forma bat baino gehiago ageri baita.
* Erabilerari dagokionez, arauren bat eman behar eta, esan beharrekoa da forma indartuak galdegaiaren lekuan erabil daitezkeela.
Arruntak ere bai, jakina:
* NEU etorri nintzen lehena. ( = NI etorri nintzen lehena).
* GEURI esan zigun Pellok. ( = GURI esan zigun Pellok).
Hortaz aparte, mintzagaiaren lekuan ere ager daitezke, batez ere ere, behintzat eta horrelakoen lagun: Neuk ere esango nizuke zertxobait.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskalterm: [Hiztegi terminologikoa] [2013]
* ↑ Harluxet Hiztegi Entziklopedikoa: izenordain

## Kanpo estekak

* Datuak: Q468801
* Multimedia: Personal pronouns / Q468801
# Pertsona (argipena)

Pertsona munduan eta gizartean eragin eta ahalmena duen gizaki indibiduala da. Pertsona kontzeptua aldatu egiten da testuinguru zein den:
* zuzenbidean, pertsona fisikoa, eskubideak izan eta obligazioak hartzeko gai den gizaki bat;
* zuzenbidean, pertsona juridikoa, eskubideak izan eta obligazioak hartzeko gai den pertsona-talde edo erakunde bat.

## Kanpo estekak

* Datuak: Q397098
* Multimedia: Person / Q397098
# Pertsevita-(OH)

Pertsevita-(OH) borato motako minerala da.

## Ezaugarriak

Pertsevita-(OH) borato mineralaren formula kimikoa hau da: ${\ce {Mg2(BO3)(OH)}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5,5 - 6,5 da.

## Erreferentziak

* 1 2 (Ingelesez) «Pertsevite-(OH): Mineral information, data and localities.» www.mindat.org (Noiz kontsultatua: 12-05-2019).
# Pertsona gramatikal

Pertsona gramatikala izenordainak eta adizkiak aldatzen dituen gramatika kategoria da, hitz egiten duenari (lehen pertsona), entzuten duenari (bigarren pertsona) edo beste norbaiti (hirugarren pertsona) egokitzen zaiena.
Euskaraz, aditz jokatuen eta jokatu gabeen artean dagoen desberdintasunik handienetakoa pertsona marka izatea edo ez izatea da. Aditz jokatuek perpausean parte hartzen duten zenbait izen sintagmaren ordezko diren pertsona markak dituzte. Aditzak pertsona komunztadura du perpauseko NOR, NORI eta NORK izen sintagmekin, hots, bat datoz aditzaren pertsona markak eta perpausaren sintagma horiek. Hona aditzaren hasieran agertzen diren pertsona markak n- (lehen pertsona singularra), h- (bigarren pertsona singularra), g- (lehen pertsona plurala), z- (bigarren pertsona plurala); aditzaren amaierakoak -t, -k / -n, -gu, -zu, -zue). Hirugarren pertsonaren ezaugarria ø dela esan daiteke, eta horrenbestez, d- z- edo l- hasierakoak ez dira denboraren adierazgarri besterik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskalterm: [Hiztegi terminologikoa] [2011]

## Kanpo estekak

* Datuak: Q690940
# Gioseni

Gioseni Errumaniako udalerri bat da, Bacău konderrian. 3.427 biztanle ditu, 13 kilometro koadroko azaleran banatuta.

## Herriak

Udalerrian honako herriak daude:
Gioseni $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16425571
# Giovani Luiz Neitzke

Giovani Luiz Neitzke (1989ko otsailaren 28a - ) Brasilgo futbolaria da.
Hainbat futbol taldetan jokatu du, esaterako Cerezo Osaka.

## Kanpo estekak

* (Japonieraz) J.League Data Site
* Datuak: Q5563617
# Giotto ahuntzak zaintzen

Giotto ahuntzak zaintzen (frantsesez Giotto gardant les chèvres) Léon Bonnat margolari lapurtarraren margolana da, 1850an egina. Gaur egun Baionako Léon Bonnat museoan ikus daiteke. Margolan honekin Bonnatek haren burua ezagutzera eman zuen; garai hartan Madrilen zegoen eta lana San Fernandoko Arte Ederren Errege Akademian erakutsi zuen.

## Historia

Margolan honek Giottoren biografiaren pasarte bat jasotzen du. Nahiz eta datu zehatzik ez izan Giottoren gaztaroari eta ikasketei buruz, Giorgio Vasari biografoaren arabera, Bondone izeneko nekazari baten semea zen. Haurtzaroan, artzain zebilela, harrietan marrazkiak egiten pasatzen omen zuen denbora. Cimabue florentziar margolaria, ardi baten marrazkia ikusirik, 11 urteko umearen trebetasunaz liluraturik gelditu zen. Aita konbentzitu eta gero Giotto Cimabueren ikasle bihurtu zen.

## Azterketa

Lan honetan mutil gazte bat, eserita, alkandorarik gabe eta lastozko txapelaz jantzita agertzen da. Bost ahuntzek inguratzen dute. Ezkerreko besoan bermaturik, eskuinarekin harean marrazten ari da. Atzealdean, mendiak eta zeru urdina ikusten dira. Bere eskuinean arropa gehiago eta makulua ikusten dira. Mutilak begirada galdua erakusten du, bere gogoetan bildua.
Margolan honekin Jean Auguste Dominique Ingres margolariak sortutako akademizismotik hurruntzen zen Bonnat, errealitatetik gertuago zegoen estilo baten alde, eta horrek eskandalua eta polemikak eragin zituen. Estilo honen inspirazioa Bonnatek margolari klasikoetan aurkitu zituen, batez ere Caravaggioren eta José de Ribera margolanetan.

## Erreferentziak

* ↑ https://web.archive.org/web/20161221060837/https://enciclopedismo.com/leon-bonnat/
* ↑ https://books.google.es/books?id=aI_7U7ySQXgC&pg=PA201&lpg=PA201&dq=Giotto+guardando+las+cabras&source=bl&ots=PjGbfdABtU&sig=hyArEiOQx9t1CcW11h7gC_ZF9aM&hl=es&sa=X&ved=0ahUKEwjPwaGRqO7QAhWDvxQKHcaCAEQQ6AEIIDAB#v=onepage&q=Giotto%20guardando%20las%20cabras&f=false

## Kanpo estekak

* Margolanaren fitxa Léon Bonnat Museoan.
* Datuak: Q31187986